CELEX: C2007/042/86
Language: sk
Date: 2007-02-24 00:00:00
Title: Vec F-1/07: Žaloba podaná 3. januára 2007 – Chassagne/Komisia

24.2.2007   
            
            
               SK
            
            
               Úradný vestník Európskej únie
            
            
               C 42/49
            
         Žaloba podaná 3. januára 2007 – Chassagne/Komisia
   (Vec F-1/07)
   (2007/C 42/86)
   Jazyk konania: francúzština
   Účastníci konania
   
      Žalobca: Olivier Chassagne (Brusel, Belgicko) (v zastúpení: Y. Minatchy, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie Komisie zo 17. novembra 2006, stanovujúce zoznam povyšovaných zamestnancov a opatrenia ktoré z neho pre žalobcu vyplývajú,
            
         
               —
            
            
               rozhodnúť o akomkoľvek opatrení potrebnom na zachovanie práv a záujmov žalobcu,
            
         
               —
            
            
               zaviazať žalovanú na náhradu škody a príslušenstva vo výške 160 184 eur,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca napáda rozhodnutie Komisie nezapísať jeho meno na zoznam zamestnancov povyšovaných za rok 2006 z dôvodu, že nemohol získať za toto hodnotiace obdobie ani hodnotiacu správu – keďže hodnotenie ktoré sa ho týkalo k dátumu sporného rozhodnutia stále prebiehalo – ani známku.
   Žaloba je odôvodnená najmä skutočnosťou, že menovací orgán vylúčil žalobcu z hodnotenia a povyšovania za rok 2006, čím spôsobil zaostávanie na ujmu vývoja jeho kariéry.
   Žalobca zastáva názor, že napadnuté rozhodnutie: i) porušuje viacero všeobecných zásad práva Spoločenstva, medzi iným najmä ochranu práva na obhajobu, povinnosť odôvodnenia, zákaz zjavne nesprávneho posúdenia, ochranu legitímnej dôvery, právnu istotu a rovnosť zaobchádzania; ii) porušuje viacero ustanovení práva Spoločenstva, najmä články 43 a 45 služobného poriadku a všeobecné vykonávacie ustanovenia, ktoré Komisia vydala na ich vykonanie.